போனவங்க , போகாதவங்க எல்லா ஆம்பளைகளுக்கும் , போலீஸார் கம்பியைக் காய வைத்து துடிக்கத் துடிக்க , கதறக்கதற சூடு போட்டார்கள். கன்னத்திலே , தொடையிலே , கையிலே , கழுத்திலே , வயிற்றிலே , முதுகிலே என்று பலமாதிரி சூடு- அன்றைக்கு இழுத்த சூடுதான் , இருளாண்டித் தேவரின் தொடை இடுக்கில் தழும்பேறிக் கிடந்தது. இருளாண்டித் தேவர் புரண்டு படுத்தபோது , கால்மாட்டில் ஆடுபுலி ஆட்டம் ஆடிக் கொண்டிருந்த நாகுத் தேவரின் இடுப்பில் கால் பட்டுவிட்டது. " நல்லா மிதிங்க மச்சான். " நாகுத் தேவர் நக்கலாய்ச் சிரித்தார். " எங்கிட்ட மிதி வாங்கணும்னா